L-Orizzont jirrapporta li l-ġurnalist ta’ Times of Malta, Ivan Camilleri tkeċċa mill-istess ġurnal b’rabta ma’ allegat komunikazzjoni li kellu ma’ Yorgen Fenech, allegatament il-moħħ wara l-qtil ta’ Daphne Caruana Galizia, fis-sigħat qabel dan tal-aħħar ipprova jaħrab mill-pajjiż. Il-ġurnal iżid li s-Sur Camilleri rrifjuta l-akkuża; u li fix-xhieda tal-Qorti nhar il-Ħamis li għadda l-akkużat seta’ kien mgħarraf li qed jiġi investigat. F’rapport ieħor, il-GWU tilqa’ pożittivament il-proposti tal-kandidat għat-tmexxija tal-Partit Laburista Robert Abela. L-istorja akkumpanjata b’ritratt mil-laqgħa li kellha t-tmexxija tal-Union ma’ Dr Abela. The Malta Independent , b’ritratt kbir ta’ Keith Schembri u t-titlu “I’m out”. Rapport jgħid li Keith Schembri rriżenja minn membru tal-Partit Laburista. Il-ġurnal iżid li Schembri kien għal xi ħin arrestat mill-pulizija b’konnessjoni mal-investigazzjoni tal-qtil ta’ Daphne Caruana Galizia. Fil-Qorti, l-ispettur Keith Arnaud qal li Schmebri għadu taħt investigazzjoni. Fis-26 ta’ Novembru, is-Sur Schembri rriżenja mill-kariga ta’ Chief of Staff tal-Uffiċċju tal-Prim Minsitru, ftit sigħat qabel l-arrest tiegħu. Is-Sur Schembri bagħat ittra lill-President tal-Partit Laburista biex iwaqqaf is-sħubija tiegħu. Fi storja oħra, Robert Abela u Chris Fearne, iż-żewġ kontestanti għat-tmexxija tal-Partit Laburista, qalu li ma jaqblux li jkun hemm Kummissarju tal-Pulizija barrani. In-Nazzjon jirrapporta lill-Kap tal-Partit Nazzjonalista jgħid li l-poplu għandu jkun jaf min qed iġib l-interess nazzjonali qabel kollox. Il-ġurnal jirrapporta li l-President George Vella ma jistax japplika s-setgħet legali tiegħu sakemm il-membri paralamentari tan-naħa tal-Gvern jibqgħu jabdikaw mir-responsabilita’ tagħhom u jġibu l-interess partiġjan tagħhom qabel l-interess nazzjonali. Fi storja li tibda mill-faċċata ta’ quddiem , bit-titlu “Favur jew Kontra Keith Schembri: Diżgwid intern fil-Partit Laburista”. L-istorja akkumpajata b’ritratt ta’ Keith Schembri. Times of Malta fl-ewwel paġna, jirrapporta li Keith Schembri, l-eks chief of staff tal-Prim Ministru, ilbieraħ irriżenja mill-Partit Laburista. Il-partit kien qed jaffaċċja pressjoni biex jirrevoka t-tessera tas-Sur Schembri minħabba dak li l-potenzjalment rabtiet mal-qtil tal-ġurnalista Daphne Caruana Galizia huma soġġetti għal investigazzjoni tal-Pulizija. Il-ġurnal jirrapporta wkoll li finalment Steward Health Care issosttometta l-applikazzjoni biex jitrasforma l-Isptar San Luqa f’kampus modern. Mar-rapport, ritratt tal-impressjoni artstika ta’ kif mistenni jkun l-isptar.